EkBass/fiwiki-20250220-pages-articles huggingface dataset:
Aavikon kone ja moottori

Aavikon kone ja moottori on Läjä Äijälän kokeellista elektronista industrialmusiikkia soittava kokoonpano, joka julkaisi kaksi yksipuolista 7″ singleä. Singlet julkaisi yhtyeen oma IKBAL-levymerkki. Yhtye toimi Torniossa ja oli aktiivinen vuosina 1979–1980. Yhtye on esiintynyt myöhemmin Avanto- festivaalien Avanto-yökerhossa Mocambossa torstaina 18. marraskuuta 2004.http://www.avantofestival.com/2004/live.php?pg=aijala == Jäsenet == *Läjä Äijälä *Pekka Ruth *Seppo Oförsagd == Teokset == * "IKBAL Theme" – .41 :Nauhoitettu 1979 * "Karavaani" – 3.03 :Nauhoitettu 1979 * "Rakkaudella sinulle" – 2.43 :Nauhoitettu 1980 == Julkaisut == * Karavaani (7" single, IKBAL 1979) * Rakkaudella sinulle (7" single, IKBAL 1980) * Karavaani / Rakkaudella sinulle (7" single, Joteski Groteskii / Vauva records 2014) === Kokoelmilla === * The Golden Greats Of IKBAL (CD, Bad Vugum 1995) * Passions of Läjä Äijälä (CD, Bad Vugum 2004) :Molemmilla kokoelmilla on yhtyeen koko tuotanto. * Veli, sisko, kuulet kumman soiton: Avanto Compilation 2004 (CD, Avanto Recordings 2005) :Sisältää kappaleen "Karavaani". * More Arctic Hysteria / Son of Arctic hysteria: The Later Years of Early Finnish Avant- Garde (2CD, Siboney 2005) :Sisältää kappaleen "Rakkaudella sinulle". == Lähteet == * === Viitteet === Luokka:Tornion kulttuuri Luokka:Suomalaiset elektronisen musiikin yhtyeet Luokka:Suomalaiset industrialyhtyeet
Timo Liekoski

Timo Liekoski (s. 30. kesäkuuta 1942 Helsinki, Suomi) on suomalainen jalkapallovalmentaja.Liigavalmentajat Veikkausliiga. Viitattu 27.11.2008. Liekoski työskenteli pitkään yhdysvaltalaisen jalkapalloilun parissa. Hän opiskeli Hartwick Collegessa ja pelasi koulun joukkueen kanssa NCAA:n mestaruussarjassa vuosina 1968–1970. Hän valmistui vuonna 1971 ja palasi joukkueeseen valmentajaksi vuosiksi 1973–1975. Hartwick ylsi kertaalleen neljän parhaan joukkoon sekä Liekosken peli- että valmennusvuosina, ja vuonna 1969 hänet valittiin All-America-tähdistöjoukkueeseen.1995 Inductees Hartwick College. Viitattu 27.11.2008. Lähdettyään Hartwickista Liekoski valmensi useita vuosia silloisessa NASL-ammattilaisliigassa ja myöhemmin sen paikan ottaneessa sisäjalkapallon (indoor soccer) MISL-liigassa, joissa molemmissa hänet valittiin vuoden valmentajaksi. NASL:ssä hän valmensi Houston Hurricanea (1978–1979) ja Edmonton Drillersiä (1980–1981).Finnish Players Abroad RSSSF. Viitattu 27.11.2008. Liekoski nimettiin Yhdysvaltain A-maajoukkueen päävalmentajan Bora Milutinovićin apulaisvalmentajaksi vuonna 1991. Hän toimi tehtävässä myös vuoden 1994 MM-kilpailuissa, jossa kotijoukkue ylsi neljännesvälieriin. Turnauksen jälkeen Liekoski nimettiin Yhdysvaltain olympiajoukkueen (alle 23-vuotiaat) päävalmentajaksi ja myöhemmin hän toimi Yhdysvaltain jalkapalloliiton valmennus- ja kehityspäällikkönä. Joulukuussa 1995 Liekoskesta tuli MLS-joukkue Columbus Crew’n ensimmäinen päävalmentaja. Hän joutui kuitenkin eroamaan kesken kauden elokuussa 1996 joukkueen voitettua 22 ottelustaan vain kuusi. Hänet korvasi apulaisvalmentaja Tom Fitzgerald.History Columbus Crew. Viitattu 11.4.2010. Liekoski palasi Suomeen kaudeksi 1997 ja valmensi Veikkausliigassa Myllykosken Palloa, joka sijoittui sarjassa viidenneksi. Tämän jälkeen hän siirtyi Suomen palloliiton palvelukseen ja toimi muun muassa futsalmaajoukkueen päävalmentajana,Maaottelut Futsal.fi. Viitattu 27.11.2008. A-maajoukkueessa Richard Møller Nielsenin apulaisvalmentajanaMöller Nielsen nimesi jalkapallomaajoukkueen MTV3. Viitattu 27.11.2008. sekä alle 17- ja 19-vuotiaiden maajoukkueiden päävalmentajana. Alle 17-vuotiaiden joukkue ylsi 2000-luvun vaihteessa 3 kertaa EM-kilpailuihin hänen valmennuksessaan.Liekoski looks forward for Finland UEFA. Viitattu 27.11.2008. Liekoski jäi eläkkeelle Palloliitosta kesällä 2008. Hän on valmentanut myös Suomen asunnottomien maajoukkuetta.Asunnottomien maajoukkue valmistautuu MM-kisoihin Suomen Palloliitto. Viitattu 27.11.2008. Liekoski on pelannut myös Töölön Vesassa yhden kauden jääkiekkoa SM-sarjassa kaudella 1960–61. == Lähteet == Luokka:Suomalaiset futsalvalmentajat Luokka:Suomalaiset jalkapallovalmentajat Luokka:Vuonna 1942 syntyneet Luokka:Elävät henkilöt
Einstein@home

Einstein@home on Milwaukeen yliopistolla aloitettu projekti, joka käyttää BOINC-ohjelmistoalustaa. Se etsii jatkuvien gravitaatioaaltojen lähteitä, joihin voi sisältyä pulsareita. Einstein@home-projekti käynnistettiin virallisesti 19. helmikuuta 2005 osana kansainvälistä fysiikan juhlavuotta. Projekti käyttää hyväkseen samankaltaista hajautettua laskentaa kuin SETI@home. Molemmat toimivat BOINC-alustalla. Toukokuussa 2008 projekti oli saanut 148 teraflopsin edestä laskentatehoa. Marraskuussa 2009 einstein@home sai valmiiksi CUDA-laajennuksen. Einstein@home tunnistaa automaattisesti CUDA- yhteensopivat laitteet.http://einstein.phys.uwm.edu/ Einstein@home löysi elokuussa 2010 pulsarin, joka nimettiin J2007+2722:ksi.http://www.sciencemag.org/content/329/5997/1305.short Toinen einstein@homen avulla löydetty pulsari löydettiin maaliskuussa 2011. Se sai nimen PSR J1952+2630.http://einstein.phys.uwm.edu/forum_thread.php?id=8788&nowrap;=true#110856 == Lähteet == Luokka:Hajautetut järjestelmät
VÅSC

Viking Åland Sport Club (lyh. VÅSC) on maarianhaminalainen salibandyn erikoisseura. Seuran joukkueet ovat pelanneet Suomen eri sarjatasoilla, joista parhaimmillaan VÅSC saavutti miestin SM-hopeaa 1990 ja naisten SM-hopeaa 1989. Nykyisen seuran edustusjoukkueet pelaavat Ruotsin piirisarjoissa. == Historia == Seuran naisten joukkue voitti pronssia ensimmäisellä pelatulla naisten mestaruussarjakaudella 1988–1989. Vuotta myöhemmin miehet hävisivät Suomen mestaruuden S.C. Dalmacille. == Aiheesta muualla == * Seuran kotisivu * Naisten joukkuekortti salibandyliigan sivuilla Luokka:Suomalaiset salibandyseurat Luokka:Maarianhaminalaiset urheiluseurat
Demba Sanyang

Demba Sanyang (s. 27. marraskuuta 1987 Gambia) on gambialainen jalkapalloilija, pelipaikkanaan keskikenttä. Hän edustaa Ykkösessä pelaavaa kokkolalaista KPV:tä ja lukeutuu myös Gambian maajoukkueen pelaajiin. == Aiheesta muualla == * fifa.com – Pelaajaprofiili * Gambiasports.gm – KPV snap up Demba Sanyang * kpv.fi – Pelaajaprofiili Luokka:Gambialaiset jalkapalloilijat Luokka:Vuonna 1987 syntyneet Luokka:Elävät henkilöt
FLOPS

Monikerrat Nimi Lyhenne FLOPS kiloFLOPS kFLOPS 103 megaFLOPS MFLOPS 106 gigaFLOPS GFLOPS 109 teraFLOPS TFLOPS 1012 petaFLOPS PFLOPS 1015 eksaFLOPS EFLOPS 1018 tsettaFLOPS ZFLOPS 1021 jottaFLOPS YFLOPS 1024 FLOPS on tietotekniikassa käytetty lyhenne sanoista FLoating point Operations Per Second. Flops mittaa tietokoneen suorituskykyä erityisesti tieteellisessä laskennassa käytettäviin liukulukulaskentaoperaatioihin yhden sekunnin aikana. Yhden petaflopsin tehoinen laite kykenee suorittamaan sekunnissa 1015 laskutoimitusta.http://www.tietokone.fi/uutiset/superkoneiden_tehokasvu_jatkuu_hurjana NEC:n SX-9 oli ensimmäinen supertietokone, joka kykeni yli 100 gigaflopsin nopeuteen per ydin. IBM:n supertietokone Blue Gene toimi teraflopsien nopeudella. IBM Roadrunner oli ensimmäinen supertietokone, joka kykeni yli petaflopsin suorituskykyyn. Fujitsun K computer rikkoi suorituskykyennätyksen kesäkuussa 2011 10,51 petaflopsilla ja oli ensimmäinen 10 petaflopsia ylittänyt tietokone. Maailman toiseksi tehokkaimman supertietokoneen Titanin jatkuva laskuteho on 17,6 petaflopsia.http://www.tietokone.fi/uutiset/superkoneiden_lista_julki_suomi_yllattavan_korkealla Kiinalainen Tianhe-2 kykenee lähes 34 petaflopsin laskutehoon. Ensimmäinen eksaflopsin suorituskykyyn yltävä supertietokone on Frontier ja muita kehitetään. Suurteholaskennassa käytetään kaksinkertaisen tarkkuuden 64-bittisten liukulukujen laskentaa, mutta neuroverkkojen koulutukseen käytetään puolitarkkuuden 16-bittistä liukulukua. Eräissä tapauksissa käytetään vain neljän bitin FP4-liukulukuja neuroverkkojen koulutukseen. Pelkkä suoritinytimien määrä ei kerro nopeudesta, koska eri tarkoituksiin suunnatut ratkaisut toimivat eri tarkkuudella. Lisäksi eri suorittimet voivat tukea erilaisia käskyjä ja vektorilaskentaa. == Lähteet == Luokka:Tietotekniikka Luokka:Yksiköt Luokka:Tietokoneen suorituskyky
Chang Lan sola

Chang La (, ’pohjoinen sola’) on jäätikköinen sola Changtsen ja Mount Everestin (Chomolangma) välissä Tiibetissä. Sola on 7 020 metrin korkeudella merenpinnasta. George Mallory ja Guy Bullock kiipesivät ensimmäisinä Pohjoissolan kamaralle syyskuussa 1921 kartoittaessaan mahdollista reittiä maailman korkeimman vuoren huipulle. Kaikki myöhemmät retkikunnat 1920- ja 1930-luvuilla käyttivät samaa reittiä yrityksissään valloittaa Mount Everest. Vuoren 1953 valloittaneet Sir Edmund Hillary ja sherpa Tenzing Norgay lähestyivät vuorta toisesta suunnasta Nepalin puolelta, koska Kiina oli sulkenut Tiibetin ulkomaalaisilta 1950. == Aiheesta muualla == *Satelliittikuva Luokka:Himalajan solat Luokka:Tiibetin maantiede
Cavalera Conspiracy

Cavalera Conspiracy on veljesten Max ja Igor Cavaleran vuonna 2007 perustama yhtye. Yhtye on julkaissut neljä albumia Infliktedin ja Blunt Force Trauman Roadrunner Recordsin kautta ja Pandemoniumin, sekä Psychosiksen Napalm Recordsin kautta. Cavalerojen Max (kitara, laulu) ja Igor (rummut) lisäksi yhtyeessä soittavat Tony Campis bassoa ja Marc Rizzo kitaraa. Yhtye soittaa nykyisen Sepulturan ja Maxin Soulfly-yhtyeen tapaan groove metallia. == Jäsenet == === Nykyiset === * Max Cavalera – laulu, rytmikitara (2007–) * Igor Cavalera – rummut (2007–) * Marc Rizzo – soolokitara (2007–) === Sessiojäsenet === * Tony Campos – basso (2012–2014, 2016–) === Entiset === * Joe Duplantier – basso, rytmikitara, laulu (2007–2008) * Nate Newton – basso, laulu (2013–2015) * Johny Chow – basso (2008–2012, 2015–2016) === Aikajana === == Diskografia == === Studioalbumit === * * * * * === Musiikkivideot === * Sanctuary (2008) * Killing Inside (2011) * Babylonian Pandemonium (2014) * Spectral War (2017) Luokka:Brasilialaiset thrash metal -yhtyeet Luokka:Monikansalliset yhtyeet
Neitosten karkuretki

Neitosten karkuretki on Arto Paasilinnan vuonna 2008 ilmestynyt humoristinen romaani. Teos on julkaistu myös Kari Pajun lukemana äänikirjana. Tarinassa seurataan Sveden lastenkodista karanneiden Stinan, Roosan ja Meerin kovaa elämää läpi läntisen Uudenmaan. Tyttöjen tavoitteena on päästä Stinan isän Göranin luo Tenholan Kovikiin tämän juhannusmökille. == Elokuva == Arto Paasilinnan solmima elokuvasopimus kirjailijan viimeistä edeltävästä menestysromaanistaan Neitosten karkuretki julkaistiin lehdistötilaisuudessa Helsingin Kaapelilla 19. toukokuuta vuonna 2010. Paasilinnan kirjaan pohjautuvan elokuvan käsikirjoittaa Nina J Hedkrok ja ohjaa Hannu Peltomaa. Arto Paasilinnan sekä ohjaaja Hannu Peltomaan ja käsikirjoittaja Nina J Hedkrokin välinen elokuvasopimus solmittiin heinäkuussa 2009 ennen Paasilinnan vakavaa sairastumista saman vuoden syksyllä.Paasilinnan Neitosten karkuretkestä elokuva, Helsingin Sanomat / Pallari Leena / STT, 20.5.2010 == Lähteet == == Aiheesta muualla == * Neitosten karkuretki Kirjasampo-sivustolla * Teos WSOY:n sivuilla (äänikirja) Luokka:Arto Paasilinnan teokset Luokka:Vuoden 2008 kirjat
The Red Light District

The Red Light District on rap-artisti Ludacrisin neljäs studioalbumi, joka julkaistiin 7. joulukuuta 2004. Albumin julkaisivat Disturbing tha Peace ja Def Jam Recordings. == Kappaleet == # "Intro" - 1:25 # "Number One Spot" - 4:34 # "Get Back" - 4:30 # "Put Your Money" (feat. DMX) - 4:13 # "Blueberry Yum Yum" (feat. Sleepy Brown) - 3:55 # "Child of the Night" (feat. Nate Dogg) - 5:01 # "The Potion" - 3:55 # "Pass Out" - 4:21 # "Skit" - 0:55 # "Spur of the Moment" (feat. DJ Quik & Kimmi) - 4:15 # "Who Not Me" (feat. Small World & Dolla Boy) - 4:56 # "Large Amounts" - 4:33 # "Pimpin' All Over the World" (feat. Bobby Valentino) - 5:29 # "Two Miles An Hour" - 4:45 # "Hopeless" (feat. Trick Daddy) - 5:05 # "Virgo" (feat. Nas & Doug E. Fresh) - 3:31 # "Get Back (Rock Version)" (Britannian ja iTunesin bonuskappale) == Singlet == * "Get Back" (9. marraskuuta 2004) * "Number One Spot" (15. helmikuuta 2005) * "The Potion" (2005) * "Pimpin' All Over the World" (14. kesäkuuta 2005) == Listasijoitukset == align="leftLista Sija U.S. Billboard 200 1 U.S. Billboard Top R&B;/Hip-Hop Albums 1 U.S. Billboard Top Rap Albums 1 Luokka:Ludacrisin albumit Luokka:Vuoden 2004 albumit Luokka:Timbalandin tuottamat albumit
Year of the Dog... Again

Year of the Dog... Again on newyorkilaisen rap-artisti DMX:n kuudes studioalbumi. Albumilta on julkaistu singlet Give 'Em What They Want, We in Here ja Lord Give Me A Sign. Albumi oli DMX:n ensimmäinen, joka ei noussut julkaisuviikollaan Yhdysvaltojen albumilistan ykköseksi. == Kappaleet == # # # # # # # # # # # # # # == Arvostelut == * Metacritic: 60/100Metacritic aggregate * Allmusic: Allmusic review * The A.V. Club: B–The A.V. Club * Entertainment Weekly: BEntertainmetn Weekly * Rolling Stone: Rolling Stone == Lähteet == Luokka:Vuoden 2006 albumit Luokka:DMX:n albumit
Metra

Metra voi tarkoittaa: * Metra Oy, vuosina 1939–1963 toiminut ruuvitehdas *Metra (paikallisliikenneyhtiö), Chicagon paikallisjunaliikennettä hoitava yhtiö *Bronto Skylift, toiminut nimellä Metra vuosina 1987–1990 * Metra Oy, vuosina 1990–2000 toiminut monialayritys, myöhemmin Wärtsilä Luokka:Täsmennyssivut
Ljudmila Ševtsova

Ljudmila Ivanovna Ševtsova () (s. 26. marraskuuta 1934) on venäläinen, Neuvostoliittoa edustanut yleisurheilija, joka voitti olympiakultaa 800 metrin juoksussa Roomassa 1960. Ševtsova, omaa sukua Lysenko, rikkoi 800 metrin maailmanennätyksen Moskovassa kesällä 1960. Kaksi kuukautta myöhemmin hän voitti olympiakultaa Roomassa. Hänen kanssaan tasaväkisesti voitosta kamppaillut Australian Dixie Willis kaatui vain parikymmentä metriä ennen maalia ja keskeytti. Kaksi vuotta myöhemmin EM-Belgradissa Ševtsova karsiutui alkuerissä eikä enää saavuttanut menestystä myöhemminkään. Vuonna 1960 hänelle myönnettiin Työn punaisen lipun kunniamerkki. == Lähteet == Luokka:Neuvostoliittolaiset keskimatkojen juoksijat Luokka:Neuvostoliittolaiset olympiavoittajat Luokka:Vuonna 1934 syntyneet Luokka:Elävät henkilöt
Dietyylitoluamidi

Dietyylitoluamidi (DEET, N,N-dietyyli-meta-toluamidi) on käytetyin hyönteiskarkotteiden tehoaine. Tavallisissa hyttyskarkotteissa sitä on 10–15 %, mikä tehoaa hyttysiin 2–8 tunnin ajan. Mäkäriin, polttiaisiin, paarmoihin ja punkkeihin hyttyskarkote ei tehoa juuri ollenkaan. Punkkikarkote sisältääkin 50 % dietyylitoluamidia ja se toimii lähes kaikkiin hyönteisiin hirvikärpästä lukuun ottamatta.Lääkärikirja Duodecim: Hyönteiskarkotteet Dietyylitoluamidia sisältävissä tuotteissa on muovin pehmennintä, joten ne voivat aiheuttaa vaurioita keinokuitua sisältäviin vaatteisiin ja vaatteiden muoviosiin. Dietyylitoluamidi voi ärsyttää herkkäihoisia henkilöitä eikä sitä saa käyttää alle 3-vuotiaiden lasten iholle. Dietyylitoluamidia uudempia hyönteiskarkottimien tehoaineita ovat esimerkiksi ikaridiini (C12H23NO3) ja etyylibutyyliasetyyliaminopropionaatti (C11H21NO3), josta käytetään myös nimeä IR3535. == Lähteet == == Aiheesta muualla == *PubChem: DEET *Toxin and Toxin Target Database (T3DB): Diethyltoluamide *DrugBank: Diethyltoluamide *Kyoto Encyclopedia of Genes and Genomes (KEGG): N,N-Diethyl-m-toluamide *ChemBlink: N,N-Diethyl-3-methylbenzamide *Dietyylitoluamidin käyttöturvallisuustiedote, Sigma Aldrich, viitattu 18.1.2015. Luokka:Hyönteistorjunta-aineet Luokka:Aromaattiset yhdisteet Luokka:Amidit
Kyl

KYL voi tarkoittaa: * Kauppakorkeakoulun Ylioppilaskunnan Laulajat eli KYL, Helsinkiläinen mieskuoro * Jon Kyl, yhdysvaltalainen poliitikko.
Chicken-n-Beer

Chicken-n-Beer on rap-artisti Ludacrisin kolmas studioalbumi. Se julkaistiin 7. lokakuuta 2003. Albumia myytiin ensimmäisellä viikolla ilmestymisestään 429 000 kappaletta. Nyt albumia on myyty 2,7 miljoonaa kappaletta. == Kappaleet == # "Southern Fried Intro" - 3:55 # "Blow It Out" - 4:05 # "Stand Up" (feat. Shawnna) - 3:33 # "Rob Quarters" (skit) - 1:04 # "Splash Waterfalls" (feat. Sandy Coffee) - 4:50 # "Hard Times" (feat. 8Ball & MJG & Carl Thomas) - 5:15 # "Diamonds In The Back" - 4:12 # "Screwed Up" (feat. Lil Flip) - 4:52 # "T Baggin'" (skit) - 0:53 # "P-Poppin" (feat. Lil Fate & Shawnna) - 4:50 # "Hip Hop Quotables" - 3:09 # "Black Man's Struggle" (skit) - 0:35 # "Hoes In My Room" (feat. Snoop Dogg) - 4:40 # "Teamwork" - 3:46 # "Interactive (skit)" - 1:03 # "We Got" (feat. Chingy, I-20 & Tity Boi) - 4:21 # "Eyebrows Down" (feat. Tity Boi & Dolla Boy) - 5:20 # "Blow It Out (Remix)" (feat. 50 Cent) - 4:03 == Singlet == * "P-Poppin" (2003) * "Stand Up" (19. elokuuta 2003) * "Splash Waterfalls" (17. helmikuuta 2004) * "Diamond in the Back" (11. toukokuuta 2004) * "Blow It Out" (2003) Luokka:Ludacrisin albumit Luokka:Vuoden 2003 albumit
Trouble

Trouble voi tarkoittaa ainakin seuraavia: == Musiikki == === Albumit === * Trouble, Bonnie McKeen albumi * Trouble, Akonin albumi * Trouble, Whitesnaken albumi * Trouble, Ray LaMontagnen albumi * Trouble, Troublen albumi * Trouble, Sailorin albumi === Kappaleet === * "Trouble", Cat Stevensin kappale * "T-R-O- U-B-L-E", Elvis Presleyn kappale * "Trouble", Pinkin kappale * "Trouble", Leona Lewisin kappale * "Trouble", Cypress Hillin kappale * "Trouble", The Blizzardsin kappale * "Trouble", Ray LaMontagnen kappale * "Trouble", Lindsey Buckinghamin kappale * "Trouble", Coldplayn kappale * "Trouble", Shampoon kappale * "Trouble", kappale The Music Man -musikaalista * "TRouBLe", Jay-Z:n kappale * "Trouble", Lil Waynen kappale === Yhtyeet === * Trouble, doom metal -yhtye == Muita merkityksiä == * Trouble, Kimblen innoittajana toiminut lautapeli * Trouble, Marvel Comics -kustantamon sarjakuva * Trouble, brittiläinen televisiokanava * Trouble, maltankoira joka sai omistaltaan Leona Helmsleyltä perinnöksi 12 miljoonaa Yhdysvaltain dollaria * Trouble Kelp, sivuhenkilö Artemis Fowl -kirjasarjassa. * Koiranpäivät (), animaatioelokuva vuodelta 2020
Curalaban taistelu

Curalaban taistelu käytiin araucon sodassa espanjalaisten ja mapuchejen välillä. 21.12.1598 kuvernööri Martín García Oñez de Loyola lähti kohti Purénia 50 espanjalaisen ja 300 intiaanin voimin. He leiriytyivät paikkaan nimeltä Curalaba. Espanjalaisten tietämättä olivat mapuchet varjostaneet heitä jo pitkään. Yöllä mapuchejen johtaja Pelantaru johti ratsuväkensä yllätyshyökkäykseen espanjalaisia vastaan. Espanjalaiset yllätettiin ja kaikki paitsi kaksi tapettiin, mukaan lukien de Loyola. Tappio oli erityisen paha espanjalaisille, sillä kun mapuchet kuulivat tästä voitosta, alkoi yleinen kapina heidän keskuudessaan. Luokka:Mapuchet Luokka:Espanjan sodat Luokka:Taistelut Luokka:1598
Jalkapallon naisten maailmanmestaruuskilpailut 1995

Vuoden 1995 jalkapallon naisten maailmanmestaruuskilpailut olivat toiset FIFA:n järjestämät naisten maailmanmestaruuskilpailut. Ne pelattiin Ruotsissa 5. kesäkuuta – 18. heinäkuuta 1995. Kisojen pelipaikkoina toimivat Gävle, Helsingborg, Karlstad, Västerås ja Solna. Maailmanmestaruuden voitti Norja, joka kaatoi finaalissa Saksan 2–0. == Joukkueet == Kisoihin päässeet joukkueet olivat: Maanosa Kiintiö Maat Eurooppa (UEFA) 5 Pohjois- ja Keski-Amerikka (CONCACAF) 2 Aasia (AFC) 2 Afrikka (CAF) 1 Etelä-Amerikka (CONMEBOL) 1 Oseania (OFC) 1 == Alkulohkot == === Lohko A === === Lohko B === === Lohko C === ==Pudotuspelit== {{Turnauspuu8 |13. kesäkuuta – Västerås | |3 | |0 |13. kesäkuuta - Helsingborg | |1 (3) | |1 (4) |13. kesäkuuta - Gävle | |4 | |0 |13. kesäkuuta - Karlstad | |3 | |1 |15. kesäkuuta – Helsingborg | |1 | |0 |15. kesäkuuta - Västerås | |0 | |1 |18. kesäkuuta - Solna | |0 | |2 |17. kesäkuuta – Gävle | |0 | |2 }} == Maalintekijät == ;6 maalia * Ann-Kristin Aarønes ;5 maalia * Hege Riise ;3 maalia * Gitte Krogh * Shi Guihong * Bettina Wiegmann * Heidi Mohr * Kristin Sandberg * Marianne Pettersen * Kristine Lilly * Tiffeny Milbrett * Tisha Venturini == Lähteet == * * Luokka:Jalkapallon naisten maailmanmestaruuskilpailut Luokka:Ruotsin jalkapallo Luokka:Vuoden 1995 jalkapallo Luokka:Ruotsin urheilutapahtumat
Fenyylietikkahappo

Fenyylietikkahappo on orgaaninen yhdiste (aromaattinen yhdiste), joka on normaaliolosuhteissa palavaa olomuodoltaan valkoisia - keltaisia kiteitä tai hiutaleita, joilla on pistävä haju. Sen kemiallinen kaava on C8H8O2 ja rakennekaava C6H5CH2CO2H. Fenyylietikkahaposta käytetään myös nimityksiä 2-fenyyliatikkahappo, 2-fenyylietaanihappo ja 2-fenyyliasetaattihappo. Fenyylietikkahapon moolimassa on 136,1 g/mol, sulamispiste 76,5 °C, kiehumispiste 265,5 °C, tiheys 1,09 g/cm3, leimahduspiste 132 °C (c.c.), itsesyttymislämpötila 543 °C ja CAS-numero 103-82-2. Fenyylietikkahappo liukenee veteen 20 °C:n lämpötilassa 0,16 g/100 ml. Fenyylietikkahappo reagoi joutuessaan tekemisiin vahvojen emästen, voimakkaiden hapettimien ja pelkistimien kanssa. Aineen vesiliuos on heikko happo. Aine hajoaa palaessaan muodostaen ärsyttäviä höyryjä. Fenyylietikkahappo esterit ja suolat ovat nimeltään 2-fenyyliasetaatteja. (Huom. fenyyliasetaatti on etikkahapon fenyyliesteri). Fenyylietikkahappoa esiintyy luonnossa useissa eteerisissä öljyissä, muun muassa piparminttu- ja pienemmissä määrin ruusuöljyssä. Sitä esiintyy myös monissa ruoka-aineissa, kuten hunajassa. Synteettisesti sitä voidaan valmistaa hapettamalla fenetyylialkoholia typpihappolla tai kromihapolla. Toinen tapa on lähteä bentsyylikloridista ja kaliumsyanidista, joiden reaktiossa tuotteena muodostuu bentsyylisyanidia. Bentsyylisyanidi hydrolysoituu fenyylietikkahapoksi.Karl-Georg Fahlbusch, Franz-Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe & Horst Surburg:Flavors and Fragrances, Ullmann's Encyclopedia of Industrial Chemistry, John Wiley & Sons, New York, 2003. Viitattu 09.08.2013 Fenyylietikkahapolla on miellyttävä kukkasmainen tuoksu. Tämän vuoksi sitä käytetään hajusteissa. == Ympäristö- ja terveysvaikutukset == Lyhytaikainen altistus aineelle voi ärsyttää silmiä ja ihoa. Aine on haitallista vesieliöille. == Lähteet == * == Aiheesta muualla == *PubChem: Phenylacetic acid *Human Metabolome Database (HMDB): Phenylacetic acid *DrugBank: Phenylacetic acid *Toxin and Toxin Target Database (T3DB): Phenylacetic acid *Kyoto Encyclopedia of Genes and Genomes (KEGG): Phenylacetic acid *ChemBlink: Phenylacetic acid Luokka:Aromaattiset hapot
Jalkapallon naisten maailmanmestaruuskilpailut 1991

Vuoden 1991 jalkapallon naisten maailmanmestaruuskilpailut olivat ensimmäiset FIFA:n järjestämät naisten maailmanmestaruuskilpailut. Ne pelattiin Kiinassa 16. marraskuuta – 30. marraskuuta 1991. Kisojen pelipaikkoina toimivat Kanton, Foshan, Panyu, Jiangmen ja Zhongshan. Maailmanmestaruuden voitti Yhdysvallat, joka kaatoi finaalissa Norjan 2–1. == Joukkueet == Kisoihin päässeet joukkueet olivat: Maanosa Kiintiö Maat Eurooppa (UEFA) 5 Aasia (AFC) 3 Pohjois- ja Keski-Amerikka (CONCACAF) 1 Afrikka (CAF) 1 Etelä-Amerikka (CONMEBOL) 1 Oseania (OFC) 1 == Alkulohkot == === Lohko A === === Lohko B === === Lohko C === ==Pudotuspelit== {{Turnauspuu8 |24. marraskuuta – Zhongshan | |1 | |2 |24. marraskuuta - Foshan | |7 | |0 |24. marraskuuta - Kanton | |0 | |1 |24. marraskuuta - Jiangmen | |3 | |2 |27. marraskuuta – Kanton | |2 | |5 |27. marraskuuta - Panyu | |1 | |4 |30. marraskuuta - Kanton | |2 | |1 |29. marraskuuta – Kanton | |0 | |4 }} == Maalintekijät == ;10 maalia * Michelle Akers ;7 maalia * Heidi Mohr ;6 maalia * Linda Medalen * Carin Jennings ;5 maalia * Lena Videkull ;4 maalia * Liu Ailing * Pia Sundhage * April Heinrichs * Carolina Morace == Lähteet == * * Luokka:Jalkapallon naisten maailmanmestaruuskilpailut Luokka:Kiinan jalkapallo Luokka:Vuoden 1991 jalkapallo Luokka:Kiinan urheilutapahtumat
Shiver

”Shiver” on englantilaisen rock-yhtye Coldplayn kappale. Kappale äänitettiin yhtyeen debyyttialbumille, Parachutesille tuottaja Ken Nelsonin kanssa. Laulaja Chris Martin on kertonut, että kappale kirjoitettiin tietylle naiselle. Kappaleeseen on vaikuttanut yhdysvaltalainen laulaja-lauluntekijä Jeff Buckley. Kappale julkaistiin albumin ensimmäisenä singlenä Britanniassa ja toisena Yhdysvalloissa. Single nousi sijalle 35 Britannian singlelistalla ja kriitikoiden arviot ”Shiverista” olivat yleisesti ottaen positiivisia. == Musiikkivideo == Kappaleen musiikkivideon ohjasi englantilainen ohjaaja Grant Gee. Videolla Coldplay soittaa ”Shiverin” pienessä studiossa. Parachutesin kannessa oleva keltainen maapallo nähdään musiikkivideossa vahvistimen päällä. Kappaleen musiikkivideota soitettiin voimakkaasti MTV:llä.Roach, s. 35 == Kappaleet == ;CD # ”Shiver” – 5:02 # ”For You” – 5:45 # ”Careful Where You Stand” – 4:47 == Lähteet == * === Viitteet === == Aiheesta muualla == * Yhtyeen viralliset kotisivut Luokka:Vuoden 2000 kappaleet Luokka:Coldplayn kappaleet
Heikki Sammallahti

Heikki Albert Sammallahti (alk. Henry Albert Lundahl, 20. tammikuuta 1886 Pyhäjärvi Ol – 17. lokakuuta 1954 Kokkola) oli suomalainen voimistelija. Hän osallistui Tukholman olympialaisiin 1912 ja saavutti joukkuevoimistelussa hopeaa. Kotimaassaan hän edusti Ylioppilasvoimistelijoita, Kemin Intoa, Seinäjoen Urheilijoita ja Kokkolan Voimistelijoita. Sammallahti toimi voimistelunopettajana sekä urheilun järjestötehtävissä ja kunnallispolitiikassa. Hän osallistui sisällissotaan valkoisten puolella ja toimi Kokkolan suojeluskunnassa aina sen lakkauttamiseen asti 1944. ==Lähteet== * * Olympics Database Luokka:Suomalaiset voimistelijat Luokka:Suomalaiset olympiamitalistit Luokka:Suomen sisällissodan valkoiset Luokka:Vuonna 1886 syntyneet Luokka:Vuonna 1954 kuolleet
Rory Culkin

Rory Hugh Culkin (s. 21. heinäkuuta 1989) on yhdysvaltalainen näyttelijä. Näyttelijät Macaulay Culkin ja Kieran Culkin ovat hänen veljiään. == Filmografia == * Riku Rikas (Richie Rich, 1994) * Väärät ystävät (You Can Count on Me, 2000) * Signs (2002) * Mieletön matka (Igby Goes Down, 2002) * It Runs in the Family (2003) * Mean Creek (2004) * The Zodiac (2005) * Ilopilleri (The Chumscrubber, 2005) * Down in the Valley (2005) * The Night Listener (2006) * Chasing 3000 (2008) * Lymelife (2009) * Scream 4 (2011) * Twelve (2012) * Jack Goes Home (2016) * Lords of Chaos (2018) == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset lapsinäyttelijät
Sjamžan piiri

Sjamžan piiri () on paikallinen itsehallintoalue Vologdan alueella Venäjällä. Vuonna 1929 perustetun piirin pinta-ala on 3 900 neliökilometriä ja asukkaita on 10 100 henkeä. ==Sijainti ja luonto== Piiri sijaitsee Vologdan alueen keskiosassa. Se rajoittuu Harovskin, Sokolin, Totman, Verhovažjen ja Vožegan piireihin. Sjamžan piirissä on neljä aluetason luonnonsuojelualuetta. ==Historia== Seudun vanhimpia asukkaita olivat suomalais-ugrilaiset heimot. 400–700-luvulla alueelle muutti slaaveja. 1100-luvulla Sjažena-joelle perustettiin Tšudin Val -niminen linnoitus. Asukkaat harjoittivat maanviljelyä, metsästystä ja tekivät metsätöitä. ==Hallinto== Hallinnollinen keskus on Sjamžan taajama. Piiriin kuuluu 8 maalaiskuntaa: Dvinitskoje (keskuspaikka Samsonovskaja), Korobitsynskoje (Georgijevskaja), Noginskaja, Ramenje, Režskoje (Kopylovo), Sjamža, Ustreka ja Žitjevo. Piirin ja samalla myös piirihallinnon päämies on Nikolai Borski. ==Liikenne== Piirin kautta kulkee Moskovan ja Arkangelin välinen maantie. ==Talous== Talouden perustan muodostaa metsä- ja maatalous. ==Kulttuuri== Piirin alueella toimii 12 koulua, joista 4 on keskikouluja. Kulttuurilaitoksia ovat piirin kulttuurikeskus, kotiseutumuseo, keskuskirjasto haaraosastoineen, lasten taidekoulu ja nuorisokeskus. Sjamžassa toimii Venäjän ortodoksisen kirkon seurakunta ja ilmestyy piirilehti Voshod. ==Lähteet== ==Aiheesta muualla== * Sjamžan piiri Vologdan alueen sivustolla Luokka:Vologdan alueen piirit
Nancy Johnson

Nancy Johnson (s. 14. tammikuuta 1974) on yhdysvaltalainen kivääriampuja ja olympiavoittaja. Johnson on saavuttanut olympialaisissa Sydneyssä 2000 kultaa 10 m ilmakiväärissä tuloksella 497.7 (395+102.7). ==Lähteet== * * Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1974 syntyneet Luokka:Elävät henkilöt
Wahren

Wahren on suomalainen aatelissuku numero 261.Finlands ridderskaps och adels kalender, 1956, sivut 508–510 Saksalaista sukua oleva ruotsalaissyntyinen Axel Wilhelm Wahren muutti 1838 Suomeen ja aateloitiin vuonna 1883. Wahren-suku on peräisin Saksan Mecklenburgista, Wahrenin kaupungista.Nordisk familjebok, Uggleupplagan, 31. Ural – Vertex, 341–342 == Suvun jäseniä == * Axel Wilhelm Wahren (1814–1885), teollisuuspatruuna * John Axel Henrik Wahren (1867–1930), argonomi, valtiopäivämies aktivisti, Axel Wilhelm Wahrenin pojanpoika * Åke Wahren (1893–1976), jääkärieversti, John Axel Wahrenin poika * Håkan August Wahren (1895–1969), jääkärieversti, John Axel Wahrenin poika * Ivar August Wahren (1870–1908), insinööri, tilanomistaja ja valtiopäivämies * Pehr-Axel Wahren (1898–1961), jääkärimajuri John Axel Wahrenin poika == Lähteet == Luokka:Suomalaiset aatelissuvut Luokka:Juutalaiset suvut
Jean-Charles Trouabal

Jean-Charles Trouabal (s. 20. toukokuuta 1965 Pariisi) on entinen ranskalainen pikajuoksija, jonka päämatka oli 200 metrin juoksu. Trouabal saavutti Splitin EM-kilpailuissa 1990 hopeaa 200 metrin juoksussa ajalla 20,31 s. Lisäksi hän voitti kultaa 4 × 100 metrin viestijuoksussa, jossa hän juoksi kolmannen osuuden ja teki yhdessä Max Morinièren, Daniel Sangouman ja Bruno Marie-Rosen kanssa maailmanennätyksen 37,79 s. Seuraavana vuonna Tokion MM-kilpailuissa hän sijoittui 200 metrillä parhaana eurooppalaisena kuudenneksi ajalla 20,58 s ja saavutti viestin kolmannen osuuden juoksijana hopeaa ajalla 37,87 s Yhdysvaltain parantaessa maailmanennätystä aikaan 37,50 s. Stuttgartin MM- kilpailuissa 1993 Trouabal sijoittui 200 metrillä kuudenneksi omalla ennätyksellään 20,20 s. Viestin välierissä Ranska hylättiin. Helsingin EM- kilpailuissa 1994 Trouabal sijoittui 200 metrillä viidenneksi ajalla 20,70 s ja voitti viestissä kultaa Ranskan joukkueen saadessa loppuajan 38,57 s. Göteborgin MM-kilpailuissa 1995 hän karsiutui 200 metrin välierissä ja keskeyttämiseen välierissä päättyi Ranskan viestijoukkueenkin urakka. Trouabal voitti Ranskan mestaruuden 100 metrillä vuosina 1992–1994 sekä 200 metrillä vuosina 1988 ja 1990–1995. ==Henkilökohtaiset ennätykset== * 60 metrin juoksu (hallissa): 6,65 (1992) * 100 metrin juoksu: 10,19 (1993) * 200 metrin juoksu: 20,20 (1993) * 300 metrin juoksu: 32,42 (1989) * 400 metrin juoksu: 46,92 (1990) ==Lähteet== * * * * ==Aiheesta muualla== * Luokka:Ranskalaiset pikajuoksijat Luokka:Vuonna 1965 syntyneet Luokka:Elävät henkilöt
Goran Maksimović

Goran Maksimović (s. 27. heinäkuuta 1963 Jagodina, Jugoslavia, nyk. Serbia) on Jugoslaviaa edustanut serbialainen ampuja ja olympiavoittaja. Maksimović saavutti olympiakisoissa 1988 Soulissa 10 m ilmakiväärissä kultaa tuloksella 695.6 (594+101.6). Hän saavuttanut myös MM-kilpailuissa kaksi joukkuehopeaa ja kolme joukkuepronssia. Hänen tyttärensä on ammunnan olympiahopeamitalisti Ivana Maksimović.Ivana Maksimović sports-reference.com ==Lähteet== * * * === Viitteet === Luokka:Serbialaiset ampujat Luokka:Jugoslavialaiset ampujat Luokka:Jugoslavialaiset olympiavoittajat Luokka:Vuonna 1963 syntyneet Luokka:Elävät henkilöt
Gilles Quénéhervé

Gilles Quénéhervé (s. 17. toukokuuta 1966 Pariisi) on entinen ranskalainen pikajuoksija ja olympiamitalisti. Hänen päämatkansa oli 200 metrin juoksu. Quénéhervé kilpaili 20-vuotiaana Stuttgartin EM-kilpailuissa 1986. Hän juoksi toisen osuuden 4 × 100 metrin viestijuoksussa, jossa Ranskan joukkue sijoittui neljänneksi ajalla 38,86 s. Rooman MM-kilpailuissa 1987 hän saavutti 200 metrillä hopeaa ennätysajallaan 20,16 s, joka oli Ranskan ennätys vuoteen 2011 saakka jolloin Christophe Lemaitre juoksi 19,80. Kilpailun voittanut yhdysvaltalainen Calvin Smith sai saman loppuajan. Viestijuoksuun Ranska ei Rooman kisoissa osallistunut. Soulin 1988 olympialaisissa Quénéhervé sijoittui 200 metrillä kuudenneksi ajalla 20,40 s. Viestissä hän juoksi kolmannen osuuden ja saavutti pronssia Ranskan joukkueen tullessa maaliin ajassa 38,40 s. Viimeisen kerran Quénéhervé kilpaili arvokisoissa Ateenan MM-kilpailuissa 1997, jolloin Ranskan viestijoukkue hylättiin loppukilpailussa. Ranskan mestaruuden Quénéhervé voitti 200 metrin juoksussa ulkoradoilla vuonna 1989 ja sisäradoilla vuonna 1990. Hänen henkilökohtainen ennätyksensä 100 metrin juoksussa on 10,17 s vuodelta 1994. ==Lähteet== * * * * === Viitteet === ==Aiheesta muualla== * Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1966 syntyneet Luokka:Elävät henkilöt
Valkoharjalepinkäinen

Valkoharjalepinkäinen (Prionops plumatus) on laajalti Saharan eteläpuolisessa Afrikassa elävä vangoihin kuuluva varpuslintu. Lajin luokitellaan toisinaan kuuluvaksi Prionopidae- heimoon == Koko ja ulkonäkö == Valkoharjalepinkäinen on kooltaan noin 19-25 cm. Sukupuolet ovat samannäköiset, mutta naaras on hieman koirasta kookkaampi. Lajin Silmientausta, siivet ja pyrstöt ovat väriltään tummanharmaat. Lajin töyhtö, vatsa ja pyrstönalusta ovat väriltään valkoiset. Silmänympärystät ja koivet ovat keltaiset ja nokka on musta. == Elinympäristö == Laji elää pääsiallisesti kuivilla metsä- ja pensasalueilla yleensä alle1 800 metrin korkeudessa . Toisinaan lajia tavataan myös puutarhoissa ja eukalyptusviljelmillä . == Elintavat ja ravinto == Valkoharjalepinkäinen on äänekäs ja vilkas lintu. Yleensä laji esiintyy pareittain tai kooltaan pienissä parvissa . Johtava pari valitsee pesäpaikan, mutta kaikki parven jäsenet hoitavat jälkeläisiä . Naaras munii sinertäviä munia yleensä 2-5 kappaletta . Laji käyttää ravintonaan pääasiassa toukkia, perhosia, termiittejä sekä heinäsirkkoja. == Lähteet == Luokka:Vangat
Jean Cochard

Jean Cochard (s. 27. maaliskuuta 1939 Brest) on entinen ranskalainen yleisurheilija. Hänen päälajinsa oli pituushyppy. Cochard sijoittui Tokion 1964 olympialaisten pituushypyssä viidenneksi tuloksella 744 cm. Vuonna 1966 hän sijoittui Dortmundissa ensimmäisissä sisäratojen EM-kilpailuissa jälleen viidenneksi tuloksella 744 cm. Myöhemmin samana vuonna ulkoratojen EM- kilpailuissa Budapestissa hän saavutti pronssia tuloksella 788 cm. Hän hävisi kilpailun voittaneelle Lynn Daviesille kymmenen senttimetriä. Méxicon 1968 olympialaisissa hän karsiutui heikolla tuloksella 611 cm. 193 senttimetriä pitkä Cochard voitti Ranskan mestaruuden pituushypyssä vuosina 1964 ja 1965. Vuonna 1964 hän paransi Ranskan ennätyksen tulokseen 782 cm ja vuonna 1966 edelleen tulokseen 788 cm. ==Henkilökohtaiset ennätykset== * Pituushyppy: 788 cm (1966) * Kolmiloikka: 15,22 m (1968) * 110 metrin aitajuoksu: 15,0 s (1965) * Kymmenottelu: 6021 p (1962) ==Lähteet== * * * * Luokka:Ranskalaiset pituushyppääjät Luokka:Vuonna 1939 syntyneet Luokka:Elävät henkilöt
Jacques Pani

Jacques Pani (s. 21. toukokuuta 1946 Troyes) on entinen ranskalainen yleisurheilija. Hänen päälajinsa oli pituushyppy. Pani sijoittui Budapestin EM-kilpailuissa 1966 pituushypyssä 11:nneksi tuloksella 731 cm; karsinnassa hän hyppäsi tuloksen 754 sm. Méxicon 1968 olympialaisissa hän sijoittui seitsemänneksi tuloksella 797 cm. Ateenan EM-kilpailuissa 1969 hänen sijoituksensa oli seitsemäs ja tuloksensa 787 cm. Helsingin EM-kilpailuissa 1971 hän karsiutui tuloksella 741 cm. Sisäratojen EM-kilpailuissa Pani sijoittui vuonna 1968 viidenneksi tuloksella 753 cm sekä vuonna 1972 kuudenneksi tuloksella 779 cm. Pani voitti pituushypyssä Ranskan mestaruuden vuosina 1967, 1968, 1969 ja 1971. Hän paransi Ranskan ennätystä neljästi: vuonna 1967 tuloksin 802 cm ja 803 cm, vuonna 1968 lukemiin 808 cm sekä vuonna 1969 lukemiin 816 cm. Myötätuulessa hän hyppäsi tuloksen 822 cm. Hänen ennätyksensä 100 metrin juoksussa oli 10,4 s. ==Lähteet== * * * * Luokka:Ranskalaiset pituushyppääjät Luokka:Vuonna 1946 syntyneet Luokka:Elävät henkilöt
Ali Brakchi

Ali Brakchi (26. helmikuuta 1934 Sidi-Aïch, Algeria – 15. tammikuuta 2021 Basse-Terre, Guadeloupe) oli ranskalainen yleisurheilija. Hänen päälajinsa oli pituushyppy. Brakchi sijoittui Tukholman EM-kilpailuissa 1958 pituushypyssä viidenneksi tuloksella 750 cm. Hän hävisi pronssimitalisti Henryk Grabowskille vain yhden senttimetrin. Rooman 1960 olympialaisten karsinnassa Brakchi hyppäsi tuloksen 720 cm eikä selviytynyt loppukilpailuun. Belgradin EM- kilpailuissa 1962 hän sijoittui kahdeksanneksi tuloksella 741 cm; karsinnassa hän teki tuloksen 757 cm. Budapestin EM-kilpailuissa 1966 hän sijoittui 13:nneksi tuloksella 721 cm. Brakchi voitti pituushypyssä Ranskan mestaruuden vuosina 1957, 1960, 1962 ja 1966. Vuonna 1962 hän paransi Ranskan ennätystä tulokseen 775 cm. ==Lähteet== * * ===Viitteet=== Luokka:Ranskalaiset pituushyppääjät Luokka:Vuonna 1934 syntyneet Luokka:Vuonna 2021 kuolleet
Ann Packer

Ann Elizabeth Packer (s. 8. maaliskuuta 1942 Moulsford, Oxfordshire, Iso- Britannia) on brittiläinen yleisurheilija, olympiavoittaja Tokiossa 1964. Ann Packer voitti 1960 Ison-Britannian mestaruuden pituushypyssä. Tämän lisäksi hän kilpaili pika- ja aitajuoksussa sijoittuen 1962 EM-kisoissa kuudenneksi 200 metrillä ja saman vuoden Kansainyhteisön kisoissa niin ikään kuudenneksi 80 metrin aidoissa. Pikaviestissä hän sai EM-pronssia ja Kansainyhteisön kisoissa hopeaa. Tokion olympialaisissa Packer oli ennakkosuosikki 400 metrillä, mutta jäi hopealle Australian Betty Cuthbertin voittaessa. Packerin aika 52,2 oli uusi Euroopan ennätys. 800 metriä Packer oli kokeillut ennen kisoja vain viisi kertaa eikä hänen ollut tarkoitus edes juosta sitä kisoissa. 400 metrillä pettynyt Packer lähti kuitenkin kokeilemaan ja onnistui yllättämään muut loppukirillään. Aika 2.01,1 oli uusi maailmanennätys. Kilpailu jäi Packerin lyhyen uran viimeiseksi. Ann Packer meni naimisiin samoissa kisoissa pitkän viestin hopeaa saaneen Robbie Brightwellin kanssa. Heidän kolmesta pojastaan kaksi, Ian ja David, pelasi jalkapalloa Manchester Cityssä. ==Henkilökohtaiset ennätykset== * 100 jaardia 10,9 * 100 m 12,0 (myötätuulessa 11,7) * 200 m 23,7 * 400 m 52,2 * 800 m 2.01,2 * 80 m aidat 11,4 * korkeushyppy 160 * pituushyppy 592 * viisiottelu 4 294 ==Lähteet== Luokka:Brittiläiset keskimatkojen juoksijat Luokka:Brittiläiset olympiavoittajat Luokka:Vuonna 1942 syntyneet Luokka:Elävät henkilöt
Brett Anderson (naislaulaja)

Brett Anderson (s. 30. toukokuuta 1979 Bloomington, Indiana, Yhdysvallat) on yhdysvaltalaisen The Donnas -yhtyeen laulusolisti. Brett muutti Indianasta Kalifornian Palo Altoon ollessaan seitsemännellä luokalla. Hän tapasi siellä muut The Donnas -yhtyeen jäsenet. == Aiheesta muualla == * Luokka:Yhdysvaltalaiset laulajat Luokka:Vuonna 1979 syntyneet Luokka:Elävät henkilöt
Torry Castellano

Torrance Heather ”Torry” Castellano (s. 8. tammikuuta 1979 San Francisco, Kalifornia, Yhdysvallat) on yhdysvaltalaisen The Donnas-yhtyeen entinen rumpali. Hän on näyttelijä Laura San Giacomon serkku. == Aiheesta muualla == * Luokka:Yhdysvaltalaiset rumpalit Luokka:Vuonna 1979 syntyneet Luokka:Elävät henkilöt
God Has a Plan for Us All

God Has a Plan for Us All on sinfonista metallia soittavan yhtyeen, Angtorian, ensimmäinen studioalbumi. Se julkaistiin vuonna 2006. == Kappaleet == # # # # # # # # # # # # # == Kokoonpano == * Sarah Jezebel Deva – laulu * Tommy Rehn – kitara, kosketinsoitin, musiikkiohjelmointi, tuottaja, äänittäjä, miksaaja * Christian Rehn – kitara, bassokitara, kosketinsoitin, musiikkiohjelmointi, tuottaja, äänittäjä, miksaaja === Muut tekijät === * Micke Ohlen – äänittäjä, miksaaja * Mark Harwood – äänittäjä (laulu & basso) * Daniel Bergstrand – miksaaja, äänittäjä (rummut) * Bjorn Engelmann – masteroija == Arvostelut == * Desibeli.net: Angtoria: God Has A Plan For Us All Viitattu 26.10.2022. * Imperiumi: 6/10Levyarvostelu: Angtoria - God Has A Plan For Us All Viitattu 26.10.2022. ==Lähteet== == Aiheesta muualla == * * Luokka:Vuoden 2006 esikoisalbumit Luokka:Brittiläiset sinfoniset metallialbumit Luokka:Brittiläiset black metal -albumit Luokka:Ruotsalaiset sinfoniset metallialbumit Luokka:Ruotsalaiset black metal -albumit
Hildegard Falck

Hildegard Falck (o.s. Janze, s. 8. kesäkuuta 1949 Nettelrede) on saksalainen keskimatkojen juoksija, 800 metrin juoksun olympiavoittaja Münchenissä 1972. Hildegard Falck harrasti nuorena uintia ja siirtyi juoksijaksi vasta 1967. Vuonna 1970 hän saavutti ensimmäisen suurmenestyksensä voittaessaan Euroopan cupin finaalin. Sisäratojen EM-kilpailuissa 1971 Falck voitti 800 metrillä kultaa. Länsi-Saksan mestaruuskilpailuissa Stuttgartissa 11. heinäkuuta 1971 Hildegard Falck juoksi ensimmäisenä naisena virallisesti alle kahden minuutin 800 metrillä ajalla 1.58,45. Pohjois-Korean Sin Kim Dan oli tehnyt tämän jo 1963, mutta IAAF ei hyväksynyt hänen suorituksiaan. Pian ME-juoksunsa jälkeen Falck oli mukana tekemässä 4 × 800 metrin viestijuoksun maailmanennätystä. Saman vuoden EM-kisoissa Falck voitti alkueränsä ja oli toinen välierässä, mutta finaalissa Itä-Saksan Gunhild Hoffmeister kompastui 200 metrin jälkeen kaataen edellään juosseen Falckin. Vera Nikolic väisti kolarin niukasti voittaen kisan molempien kolaroijien keskeyttäessä. Pitkässä viestissä Falck sai hopeaa. Münchenin olympialaisissa Falck voitti 800 metriä ajalla 1.58,55. Hän oli mukana myös pitkän viestin joukkueessa, joka sai pronssia. Vuoden 1974 EM-kisoissa Falck osallistui ainoastaan pitkään viestiin sijoittuen viidenneksi. Falckia valmensi hänen miehensä Rolf Falck, joka oli myös juossut keskimatkoja. Myöhemmin Falck oli naimissa nykyaikaisessa viisiottelussa kilpailleen Klaus Kimmichin kanssa. ==Lähteet== Luokka:Saksalaiset keskimatkojen juoksijat Luokka:Saksalaiset olympiavoittajat Luokka:Vuonna 1949 syntyneet Luokka:Elävät henkilöt
Erminio Azzaro

Erminio Azzaro (s. 12. tammikuuta 1948) on entinen italialainen yleisurheilija. Hänen päälajinsa oli korkeushyppy. Azzaro saavutti Ateenan EM- kilpailuissa 1969 korkeushypyssä pronssia tuloksella 217 cm. Kultamitalin voittanut Valentin Gavrilov ja hopeamitalisti Reijo Vähälä saivat saman tuloksen. Helsingin EM-kilpailuissa 1971 Azzaro sijoittui 17:nneksi tuloksella 205 cm. Azzaro voitti Italian mestaruuden vuosina 1966, 1969, 1970 ja 1971. Hän paransi Italian ennätystä ensimmäisen kerran kesäkuussa 1966 hypätessään tuloksen 211 cm. Vuonna 1968 hän menetti ennätyksen Giacomo Crosalle mutta otti sen uudelleen nimiinsä hyppäämällä toukokuussa 1969 Formiassa tuloksen 215 cm. Kesäkuussa hän paransi ennätystä sentillä ja syyskuussa EM- kilpailuissa vielä toisella. Vuonna 1970 hän sivusi kahdesti ennätystään ja vuonna 1971 hän ylitti tuloksen 218 cm ensin elokuussa Rietissä ja pari viikkoa myöhemmin Madridissa. ==Lähteet== * * Luokka:Italialaiset korkeushyppääjät Luokka:Vuonna 1948 syntyneet Luokka:Elävät henkilöt
Allison Robertson

Allison Rae Robertson (s. 26. elokuuta 1979 Kalifornia, Yhdysvallat) on yhdysvaltalaisen The Donnas -yhtyeen kitaristi. Hän on muusikko Baxter Robertsonin ja Lisa Jimenezin tytär. Allison on soittanut The Donnas -yhtyeessä vuodesta 1998, ja hän on yhtyeen nuorin jäsen. == Aiheesta muualla == * Luokka:Yhdysvaltalaiset kitaristit Luokka:Vuonna 1979 syntyneet Luokka:Elävät henkilöt
Maya Ford

Maya Anne Ford (s. 8. tammikuuta 1979 Oakland, Kalifornia, Yhdysvallat) on yhdysvaltalaisen Donnas-yhtyeen basisti. Hän on syntynyt samana päivänä ja vuonna kuin The Donnasin rumpali Torry Castellano, ja he ovat yhtyeen vanhimmat jäsenet. == Aiheesta muualla == * Luokka:Yhdysvaltalaiset basistit Luokka:Vuonna 1979 syntyneet Luokka:Elävät henkilöt
Marko Koivuranta

Marko Koivuranta (s. 10. maaliskuuta 1978 Rovaniemi) on entinen suomalainen jalkapalloilija. Hän oli pelipaikaltaan vasen laitapuolustaja. Seuratasolla hän edusti viimeksi Rovaniemen Palloseuraa. Koivuranta on RoPS:n kasvatti ja teki ensiesiintymisensä Veikkausliigassa kasvattajaseuransa paidassa kaudella 1995. Hän pelasi RoPS:ssa yhteensä neljä kautta, kunnes siirtyi kaudeksi 2000 FC Jazziin. Porissa Koivuranta pelasi neljä kautta ja siirtyi sieltä kahdeksi kaudeksi Ykkösen AC Ouluun. Ennen paluutaan Rovaniemelle hän pelasi vielä kolme kautta FC YPAssa. Koivurannan sopimus RoPS:n kanssa kattoi alun perin kauden 2010 loppuun asti, mutta se purettiin yhteisymmärryksessä kauden 2009 jälkeen, jolloin Koivuranta myös lopetti pääsarjauransa. Koivuranta on pelannut joitain otteluja Suomen nuorisomaajoukkueissa. Hän on pelannut myös futsalia, jossa hän on voittanut Ilves FS:n riveissä SM-hopeaa ja -pronssia. Koivurannalla on tilillään myös 18 miesten futsalmaaottelua. Koivurannan nykyinen futsalseura on Rovaniemen Kanuunat. Koivuranta on opiskellut sosiaalialaa ammattikorkeakoulussa ja on valmis sosionomi. Koivuranta toimii nykyään RoPS:n junioripäällikkönä. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1978 syntyneet Luokka:Elävät henkilöt
Laulan syksyn ruusut kukkimaan

Laulan syksyn ruusut kukkimaan on Tony Montanan vuonna 1993 julkaistu albumi. Sen tunnetuimpia kappaleita on avausraita ”Laulan syksyn ruusut kukkimaan”, joka on samalla Montanan tunnetuimpia kappaleita. Albumi on äänitetty MTV- studioilla. == Kappaleet == Kaikki sävellykset Kassu Halonen – Kisu Jernström ja sanoitukset Vexi Salmi, paitsi kappaleet 9 ja 11 (säv. ja san. P. Hailio). Kaikkien kappaleiden sovituksesta vastasi Kassu Halonen.Kasetin sisäsivu. # # # # # # # # # # # # == Kokoonpano == * Anssi Nykänen * Esa Kaartamo * Jari Heino * Jarmo Nikku * Juha Björninen * Kim Lönnholm * Mongo Aaltonen * Tapani Laastola === Tuotanto === * Kassu Halonen – tuottaja * Kisu Jernström – tuottaja * Jari Laasanen – äänittäjä, miksaaja * Pauli Saastamoinen – masteroija * Juha Reunanen – kansikuva, layout == Lähteet == == Aiheesta muualla == * Laulan syksyn ruusut kukkimaan discogs.com -sivustolla Luokka:Vuoden 1993 albumit Luokka:Suomalaiset iskelmäalbumit Luokka:Kassu Halosen tuottamat albumit Luokka:Kisu Jernströmin tuottamat albumit
D-segmentti

D-segmentti tai ylempi keskiluokka on eurooppalaisen kokoluokituksen keskiluokkaa eli C-segmenttiä suurempi autojen kokoluokka. Ylemmän keskiluokan autoja ovat esimerkiksi Ford Mondeo, Opel Insignia ja Volkswagen Passat. == Katso myös == * Mid-size car == Lähteet == Luokka:Autojen eurooppalainen kokoluokitus
Ville Syväjärvi

Ville Kauko Kalervo Syväjärvi (s. 23. kesäkuuta 1983 Rovaniemi) on entinen suomalainen jalkapalloilija. Hän oli pelipaikaltaan puolustava keskikenttäpelaaja, mutta kykeni pelaamaan myös oikeana laitapuolustajana. Syväjärvi on Rovaniemen Palloseuran kasvatti ja debytoi Veikkausliigassa kaudella 2004. Hän pelasi RoPS:ssa kauteen 2006 asti, muttei saanut enää kaudeksi 2007 uutta sopimusta joukkueeseen. Tämän jälkeen hän siirtyi Kakkosessa pelanneeseen Someron Voimaan, mutta palasi jo yhden kauden jälkeen Rovaniemelle FC Santa Clausin riveihin. Kaudeksi 2009 hän teki sopimuksen RoPS:n kanssa. Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt